<diacritize> A gbe ojo meta ni aafin oba yii, nigba ti mo wi fun un pe mo fee lo si ile ki n baa tete lo ri iyawo mi ati omo re tuntun, oun naa si gba bee fun mi, sugbon bi ko ba si ti iyawo mi ni ki ba ti je ki n lo nitori o ti wi fun mi ni ijosi pe ki n maa gbe odo oun. Oba naa se eniyan pupo nnkan kan ko si je ni iya lodo re rara, o se itoju mi de gongo, ko si ninu awon elomiran ti o je pe nigba ti Olorun ba ti jaja gbe won de ipo nla tan won a maa fi oju kekere wo awon elomiran, won a maa ro pe awon nikan ni aye wa fun laimo pe omo kekere a maa mo ibi isubu agbalagba, eni ti o te oka ni iru mole yoo ri ija ejo, eni ti o duro ni bi gegere moto n fi iku sire, eni ti o dagba ti ko ni iwa agba ninu, omo kekere ni. <yor>A gbé ọjọ mẹta ní ààfin ọba yìí, nígbà tí mo wí fún un pé mo fẹẹ lọ sí ilé kí n baà tètè lọ rí ìyàwó mi àti ọmọ rẹ tuntun, òun náà sì gbà bẹẹ fún mi, ṣùgbọn bi kò bá sí ti ìyàwó mi ni kì bá tí jẹ kí n lọ nítorí ó ti wí fún mi ní ijọsí pé kí n máa gbé ọdọ òun. Ọba náà ṣe ènìyàn púpọ nǹkan kan kò si jẹ ní ìyà lọdọ rẹ rárá, ó ṣe ìtọjú mi dé góńgó, kò sí nínú àwọn ẹlòmíràn tí ó jẹ pé nígbà tí Ọlọrun bá ti jàjà gbé wọn dé ipò ńlá tán wọn á máa fi ojú kékeré wo àwọn ẹlòmíràn, wọn a máa rò pé àwọn nìkan ni ayé wà fún láìmọ pé ọmọ kékeré a máa mọ ibi ìṣubú àgbàlagbà, ẹni tí ó tẹ ọká ní ìrù mọlẹ yóò rí ìjà ejò, ẹni tí ó dúró ní bi gẹgẹrẹ mọtò ń fi ikú ṣiré, ẹni tí ó dàgbà tí kò ní ìwà àgbà nínú, ọmọ kékeré ni. 